Daiena Kītone

Daiena Kītone (Diane Keaton, dzimusi Daeina Hola (Diane Hall) , mirusi ) bija amerikāņu aktrise, režisore un producente. Ieguvusi Amerikas Kinoakadēmijas balvu kā labākā aktrise galvenajā lomā par lomu 1977. gada filmā "Enija Hola".

Daiena Kītone karjeru sāka kā teātra aktrise. Uz kinoekrāna viņa debitēja 1970. gadā. Viņas pirmā nozīmīgā loma bija filmā "Krusttēvs" (1972). Piedalījusies arī nākamajās šīs triloģijas filmās — "Krusttēvs 2" (1974) un "Krusttēvs 3" (1990).

Četras reizes nominēta Amerikas Kinoakadēmijas balvai kā labākā aktrise galvenajā lomā, no kurām vienu reizi balvu ieguva — par galveno lomu Vudija Allena režisētajā filmā "Enija Hola" (1977). Pārējās nominācijas saņēma par lomām filmās "Sarkanie" (1981), "Mārvina istaba" (1996), "Labāk vēlāk nekā par vēlu" (Something's Gotta Give, 2003). Deviņas reizes nominēta Zelta globusa balvai un divreiz to saņēmusi: par lomām filmās "Enija Hola" un "Labāk vēlāk nekā par vēlu". Trīs reizes nominēta BAFTA kino balvai un vienu reizi to saņēmusi (par filmu "Enija Hola").

Daienai Kītonei bijušas romantiskas attiecības ar vairākām kino pasaules leģendām: Vudiju Allenu, Vorenu Bītiju, Alu Pačīno. Viņa nav bijusi precējusies, taču izaudzinājusi divus adoptētus bērnus.

Mirusi Kalifornijā 2025. gada 11. oktobrī, 79 gadu vecumā, no pneimonijas.

 Filmogrāfija 
GadsNosaukumsPiezīmes1970Lovers and Other Strangers1971Men of Crisis: The Harvey Wallinger Storyīsfilma1972"Krusttēvs" (The Godfather)"Nospēlē vēlreiz, Sem" (Play It Again, Sam)1973Sleeper1974"Krusttēvs 2" (The Godfather Part II)1975"Mīla un nāve" (Love and Death)1976I Will, I Will... for NowHarry and Walter Go to New York1977"Enija Hola" (Annie Hall)Looking for Mr. Goodbar1978"Interjeri" (Interiors)1979"Manhatana" (Manhattan)1981The Wizard of Malta"Sarkanie" (Reds)1982Shoot the Moon1984The Little Drummer GirlMrs. Soffel1986Crimes of the Heart1987"Radio dienas" (Radio Days)Baby Boom1988"Labā māte" (The Good Mother)1989The Lemon Sisters1990"Krusttēvs 3" (The Godfather Part III)1991"Līgavas tēvs" (Father of the Bride)1993"Manhatanas slepkavības noslēpums" (Manhattan Murder Mystery)"Kurš nu runātu 3" (Look Who's Talking Now)balss1995"Līgavas tēvs: otrā daļa" (Father of the Bride Part II)1996"Pirmo sievu klubs" (The First Wives Club)"Mārvina istaba" (Marvin's Room)1997The Only Thrill1999The Other Sister2000Hanging Up2001"Oušena ducis""Skudru bubulis""Šarlotes tīkls"2007"Čārlija Vilsona karš"2008Town & CountryPlan B2003"Labāk vēlāk nekā par vēlu" (Something's Gotta Give)2005Terminal Impact"Laipni lūgta ģimenītē" (The Family Stone)2007"Jo es tā teicu" (Because I Said So)Mama's Boy2008"Trakā nauda" (Mad Money)Smother2010"Spožais rīts" (Morning Glory)2012Darling Companion2013"Lielās kāzas" (The Big Wedding)2014"Te nu viņa ir" (And So it Goes)5 Flights Up2015"Trakie Ziemassvētki ar Kūperiem" (Love the Coopers)2016"Meklējot Doriju" (Finding Dory)balss2017"Hempsteda" (Hampstead)2018"Grāmatu klubiņš" (Book Club)2019Poms2020Father of the Bride, Part 3(ish)īsfilmaLove, Weddings & Other Disasters2022Mack & Rita"Varbūt" (Maybe I Do)2023Book Club 2 – The Next Chapter

 Atsauces 

 Ārējās saites 

Kategorija:1946. gadā dzimušie
Kategorija:Kalifornijā dzimušie
Kategorija:2025. gadā mirušie
Kategorija:Amerikāņu kinoaktrises
Kategorija:Amerikāņu kinorežisores
Kategorija:ASV kinoproducenti
Kategorija:Kinoakadēmijas balvas ieguvējas aktrises
Kategorija:Zelta globusa balvas ieguvēji
Kategorija:BAFTA balvas kategorijā “Labākā aktrise” laureātes